 REPUBLIKA HRVATSKA

 ŠIBENSKO-KNINSKA ŽUPANIJA

 **G R A D Š I B E N I K
 Upravni odjel za komunalne djelatnosti**

 **Povjerenstvo za provedbu natječajnog postupka**

KLASA: 112-02/24-01/11

URBROJ: 2182-1-03/1-24-3

Šibenik, 6. prosinca 2024.

**OBAVIJESTI**

**u svezi provedbe natječaja za prijam u službu vježbenika na radnom mjestu višeg stručnog suradnika za komunalno i prometno redarstvo**

Grad Šibenik – pročelnik Upravnog odjela za komunalne djelatnosti raspisao je natječaj za prijam u službu **vježbenika na radnom mjestu** **višeg stručnog suradnika** **za komunalno i prometno redarstvo**. Natječaj je objavljen u Narodnim novinama, broj 140/24, dana 6. prosinca 2024. godine.

Prijave na natječaj podnose se u roku od 8 dana od dana objave natječaja.
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18 i 112/19) i raspisanog natječaja u Narodnim novinama od 6. prosinca 2024. godine, Grad Šibenik obavještava kandidate:

**I. PODACI O PLAĆI**

Za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme, odnosno 85% osnovne bruto plaće radnog mjesta viši stručni suradnik za komunalno i prometno redarstvo, kojeg sačinjava umnožak koeficijenta radnog mjesta (2,46) i osnovice koja iznosi 730 eura.

**II. OPIS POSLOVA**

Pomaže komunalnim i prometnim redarima u obavljanju njihovih poslova, obavlja odgovarajuće složenije poslove u svezi mjesne samouprave, organizira i usklađuje rad mjesnih odbora i gradskih četvrti s tijelima Grada Šibenika, pruža stručnu pomoć mjesnim odborima i gradskim četvrtima u izradi i realizaciji programa i drugim aktivnostima, vodi nadzor nad upravnim postupkom i donošenjem rješenja iz oblasti komunalnog i prometnog redarstva, surađuje s nadležnim drugostupanjskim i drugim državnim tijelima i službama, analizira žalbe izjavljene na rješenja redara, te u slučaju opravdanih prigovora upućuje na način otklanjanja nedostataka u osporenim rješenjima , izrađuje statističke i druge propisane izvještaje te je osobno odgovoran za njihovo pravovremeno dostavljanje nadležnim tijelima,, obavlja i druge srodne poslove po nalogu pročelnika Upravnog odjela, pomoćnika pročelnika, voditelja Odsjeka i voditelja Pododsjeka.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

- [Statut](http://www.sabor.hr/fgs.axd?id=16481) Grada Šibenika („Službeni glasnik Grada Šibenika“, broj 2/21)

 - Zakon o lokalnoj i područnoj ( regionalnoj) samoupravi (NN 33/01, 60/01, 129/05,

 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak

 123/17, 98/19 i 144/20)

 - Zakon o sigurnosti prometa na cestama (NN 67/08, 48/10, 74/11, 80/13, 158/13,

 92/14, 64/15, 108/17, 70/19, 42/20, 85/22, 114/22 i 133/23)

 - Prekršajni zakon (NN 107/07, 39/13, 157/13, 110/15, 70/17, 118/18 i 114/22)

- Odluka o komunalnom redu („Službeni glasnik Grada Šibenika“, broj 6/20 i 8/21)

 **PREDSJEDNICA POVJERENSTVA**

 **Ljiljana Šitum, dipl.oec.**